
Kasalukuyang mga usapin at haharapin 
kaugnay ng rehimeng Aquino 


Panayam kay Prof. Jose Maria Sison, 
Tagapangulong Tagapagtatag ng Partido Komunista 
ng Pilipinas at Punong Pampulitikang Konsultant 
ng National Democratic Front 


Ang Bayan (AB): Maaari mo bang ilarawan nang 
maiksi ang naging kondukta at resulta ng nagdaang 
reaksyunaryong eleksyon? Paano mo ilalarawan ang 
pananalo ni Benigno Aquino III sa halalan? Ano 
ang papel na ginampanan ng imperyalistang US at 
iba pang susing pwersa at paano nito maaapektu- 
han ang papasok na rehimeng Aquino? 


Jose Ma. Sison (JMS): Sa kabuuan, nangibabaw sa 
eleksyong 2010 ang mga pampulitikang lider, kandida- 
to, partido at koalisyon ng mga lokal na nagsasaman- 
talang uring malalaking kumprador at panginoong 
maylupa. May tuwirang kontrol ang US sa automated 
electoral system at tiniyak nitong mahahalal si Noynoy 
Aquino sa pamamagitan ng electronic pre-program- 
ming. Naglaan ang pinakamalalaking negosyanteng 
Amerikano at lokal sa Makati Business Club ng dambu- 
halang pondong pangampanya para sa kanya. Bunga 
nito, magsisilbi ang rehimeng Aquino sa interes ng US 
at mga lokal na malalaking kumprador-panginoong 
maylupa imbes na sa interes ng mamamayang Pilipi- 
no. 


AB: Ano sa palagay mo ang magiging pangunahing 
pagkakaiba ng uupong rehimeng Aquino at ng pa- 
palabas na rehimeng Arroyo? Ano ang magiging 
pagkakapareho? Ano sa palagay mo ang tatampok 
sa susunod na anim na taon sa ilalim ng rehimeng 
Aquino? 


JMS: Sa simula, susubukan ng rehimeng Aquino na 
ibahin ang hitsura nito sa rehimeng Arroyo at mag- 


aasta ito sa pamamagitan ng tusong propaganda sa 
burges na midya sa Pilipinas, US at mundo na ito ay 
mas demokratiko kaysa sinundang rehimen. Subalit sa 
esensya'y magiging pagpapatuloy lamang ito ng rehi- 
meng Arroyo sa usapin ng pangangayupapa sa pang- 
ekonomyang patakarang neoliberal na globalisasyon 
ng US at sa patakarang tinaguriang anti-terorismo at 
counterinsurgency ng US, na inilalahad ng Counterin- 
surgency Guide at nagkukumbina ng interbensyong 
militar ng US at terorismo ng estado. 

Tulad ng rehimeng Arroyo, ang rehimeng Aquino 
ay nakatakdang maging papet na rehimen ng US, ko- 
rap at malupit. Sa susunod na anim na taon, sisidhi 
ang sosyo-ekonomikong pagdurusa ng mamamayan. 
Ang mga reaksyunaryo mismo ay lalong 
magkakawatak-watak laban sa isa't isa. Lalong mag- 
iging malubha at sistematiko ang mga paglabag sa ka- 


rapatang-tao. BMag-iibayo ang 
pang-aapi at pagsasamantala sa 
mamamayang Pilipino. Bunsod ni- 
to, ang mga kundisyon ay mag- 
uudyok sa mamamayan na maglun- 
sad ng rebolusyonaryong paglaban 
higit kailanman. 


AB: Ano ang taya mo sa kaseryo- 
sohan at posibilidad na tupdin ni 
Noynoy Aquino ang kanyang 
pangako sa eleksyon na magsa- 
sampa siya ng mga kriminal na 
kaso ng korapsyon laban kay Glo- 
ria Arroyo? Ano kaya ang tsansa 
at magiging taktika ni Arroyo sa 
paglaban sa gayong mga plano? 
Ano ang malamang na magiging 
papel at diskarte ng US sa usa- 
ping ito? Ano ang dapat gawin ng 
demokratikong kilusang masa ng 
mamamayan upang itulak ang 
pag-uusig at kalauna'y ang pag- 
paparusa kay Arroyo? 


JMS: Ang dati nang pagpoprograma 
ng de-kompyuter na bilangan sa 
eleksyon pabor kay Noynoy Aquino 
ay hindi magagawa kung hindi 
nagsabwatan ang US, ang nagha- 
haring pangkating Arroyo, ang Co- 
melec at ang pamilyang Aquino. 
Hindi ako magugulat kung sa loob 
lamang ng ilang buwan ay maging 
malinaw sa publiko na walang in- 
tensyon si Aquino na tuparin ang 
pangako niyang sampahan ng kri- 
minal na kasong korapsyon si Arro- 
yo. Pero kung taliwas sa sinasabi 
ko ngayon ay ipakulong nga ni 
Aquino si Arroyo, isa ako sa mauu- 
nang pumuri at bumati sa kanya. 


May tiyak na rasonableng su- 
katan kung tutuparin ni Aquino 
ang pangako niyang ipakulong si 
Gloria M. Arroyo. Wala siyang mai- 
dadahilan para hindi maipaaresto 
at maipakulong si Arroyo sa loob 
ng tatlong buwan. Naipaaresto at 
naipakulong ni Arroyo si Estrada sa 
kasong pandarambong noong Abril 
2001, may tatlong buwan mula 


2 


nang maluklok siya sa poder noong 
huling bahagi ng Enero 2001. Bi- 
lang presidente, may sapat na ka- 
pangyarihan si Aquino para pabil- 
sin ang imbestigasyon at pag-uusig 
kay Arroyo, liban na lamang kung 
sabihan siya ng US na maghinay- 
hinay at kalimutan na ang kanyang 
pangako. 

May makabuluhan pang ka- 
pangyarihan at implu- 
wensya si Arroyo. Ma- ks 
aaring sapat na iy- g 
on para ganyakin [ 
si Aquino na maki- 
pagtulungan sa ka-, 
nya. Subalit walaN 
siyang sapat nat 
poder para labanan 4.4 
at daigin ang isang GF 
presidenteng desi- € 
didong ipakulong siya. Tu- 
lad sa Taiwan at South Korea, la- 
ging pumapanig ang US sa bagong 
punong papet kung desidido talaga 
ito na ipakulong sa mga kasong ko- 
rapsyon ang sinundan nito. Nasa 
pasya ng kilusang masa na igiit 
ang pagpaparusa kay Arroyo sa ko- 
rapsyon at maghandang tuligsain si 
Aquino kapag hindi niya tinupad 
ang kanyang pangako sa loob ng 
tatlong buwan. 


AB: Inianunsyo na ni Aquino na 
talagang papalitan niya ang loya- 
lista ni Arroyo na si Gen. Delfin 
Bangit bilang hepe ng AFP. Paano 
nito maaapektuhan ang pagkaka- 
hati-hati ng AFP? Gaano pa kaya 
ang impluwensya ni Arroyo sa 
AFP? Anu-ano ang pwedeng ga- 
win ni Aquino para pagkaisahin 
ang AFP at konsolidahin ito sa 
ilalim ng kanyang bagong pamu- 
muno? 


JMS: Si Gen. Delfin Bangit ay ban- 
tog sa pagiging tuta ni Arroyo at sa 
mga paglabag sa karapatang-tao. 
Pero maliit lamang ang papel niya. 
Bilang indibidwal na upisyal, kahit 
bilang chief of staff, inutil siya 


ayon sa batas at kagawian sa harap 
ng bagong presidente bilang com- 
mander in chief. Tali siya sa istruk- 
tura ng kumand. Sa pagpapalit ng 
presidente, awtomatikong mawa- 
walan si Arroyo ng malaking implu- 
wensya maliban sa mga upisyal na 
fa pinaburan at 
iniangat niya. 
o Kaugnay 
San ng palabas 
æ na presiden- 
te, mamana- 
y hin ng uupong 
f presidente ang 
' katapatan ng 
reaksyunaryong 
. armadong pwersa. Sa 
) kaso ni Aquino, tatang- 
gap din siya ng payo 
#2 mula sa mga dating upi- 
syal na tapat sa kanyang 
ina. At kinokonsolida niya ngayon 
ang mga upisyal na sa tingin niya'y 
pinakamatapat sa kanya. Subalit sa 
likod ng animo'y pagkakaisa ng 
AFP, may mga kontradiksyon sa pa- 
gitan ng mga grupo ng mga mag- 
nanakaw at sindikatong kriminal at 
sa pagitan ng mga tuta ng mga 
magkakatunggaling pulitiko. 
Unti-unting hihina ang hawak 
ni Aquino sa militar kapag minasa- 
ma ng karamihan ng mga upisyal at 
kawal ang kanyang paboritismo, 
kapag siya mismo ay magkasala o 
umabuso sa kapangyarihan at ka- 
yamutan o mahiwalay sa loob at la- 
bas ng militar at kung bunga nito'y 
lumakas at maging epektibo ang 
isang malawak na prente ng mga 
pwersang oposisyon laban sa ka- 
nya. 


AB: Paano mo ilalarawan ang mga 
kontradiksyon sa pagitan ng 
kampong Aquino at kampong Ar- 
royo kaugnay ng Kongreso, ng 
Korte Suprema at iba pang aspe- 
to ng estado na sinisikap pa ring 
kontrolin ni Arroyo, at ano ang 
nakikita mong magiging epekto 
ng mga kontradiksyong ito sa 

magiging takbo at kakayahan ng 
rehimeng Aquino at ng reaksyu- 
naryong estado? Anu-anong 
oportunidad ang binubuksan ng 
gayong sitwasyon para sa mga re- 
bolusyonaryong pwersa? 


JMS: May potensyal na tumalas ang 
mga kontradiksyon sa pagitan ng 
tinatawag ninyong mga kampong 
Aquino at Arroyo. Maaaring seryo- 
song tangkain ngayon ni Aquino na 
ipaaresto at ipakulong si Arroyo sa 
mga kaso ng korapsyon at panda- 
rambong. Malao'y maaaring maka- 
kita ng dahilan si Arroyo para paki- 
lusin ang mga loyalista niya sa 
House of Representatives para ban- 
taan si Aquino ng impeachment. 
Ang mga hinirang ni Arroyo sa Kor- 
te Suprema ay maaaring gumawa 
ng desisyon laban sa interes ng 
mga Cojuangco-Aquino sa Hacienda 
Luisita. 

Gayunman, huwag kayong mag- 
pakasiguro na magaganap ang mga 
dramatikong salpukan ng mga 
Aquino at Arroyo sa iba't ibang sa- 
ngay ng gubyerno magpatuloy man 
ang mga kontradiksyon sa pa- 
gitan ng dalawang kampo. 
Huwag ninyong balewalain 
ang mga katibayan o pala- ff 
tandaan na lihim nang 
nagkasundo ang pami- 
lyang Aquino at Arroyo 
para sa kanilang kapakina- 
bangan noong panahon ng 
kampanya sa eleksyon. Ma- 
haba na ang kasaysayan ng 
sabwatan ng dalawang pa- 
milyang ito. Anu't anu- 
man, lumiliit na ang na- 
titirang kapangyarihan 
at impluwensya ni Arro- 
yo. Kaya mas gugustu- 
hin ni Arroyo na hawak- 
an ang pwedeng ha- 
wakan sa pamama-| 
gitan ng paghaha- 
bol at pagbubuo ng 
mga kasunduan kay 
Aquino. 

AB: Ano ang nakikita mong hina- 
harap ng ekonomya sa ilalim ng 
rehimeng Aquino kaugnay ng in- 
teres ng mga imperyalista at lo- 
kal na malalaking negosyo sa 
isang panig at ng masang anak- 
pawis at mamamayang Pilipino 
sa kabilang panig? 


JMS: Ang papasok na rehimeng 
Aquino ay sumusunod sa dikta ng 
US na neoliberal na linya ng dena- 
syunalisasyon, liberalisasyon, pri- 
batisasyon at deregulasyon sa ka- 
pinsalaan ng masang anakpawis at 
ng buong bayan. Sa ilalim ng lug- 
mok na agraryo at atrasadong eko- 
nomya, pananatilihin o palalakihin 
ng US at ng katuwang nilang mala- 
laking kumprador-panginoong 
maylupa ang kanilang tubo sa pa- 
mamagitan ng pagpapababa sa pa- 
sahod at pagluluwas ng hilaw na 
materyales sa mababang halaga at 
mas mabilis nilang iipunin at iko- 
konsentra ang lupa sa kamay ng ii- 
lan. 
Sa kabila ng lugmok na kalaga- 
yan ng ekonomya, ang idineklarang 
> patakaran ni Aquino ay 
magpataw ng 
mga bagong 
buwis at pa- 


buwis sa harap 
ng pagkabang- 
karote ng reak- 
syunaryong gu- 
byerno. Taun-ta- 
on, magpapat- 
upad ng mga hak- 
bangin ng pagtitipid 
sa kapinsalaan ng ma- 
sang anakpawis. Ang 
| utang ng gubyerno 
ay P4.5 trilyon na at 
nakalulumpo sa esta- 
do ang pagbabayad sa 
utang. Ngunit ang 
reaksyunaryong estado 
ay nakatakda pa ring 
magpalaki ng gastos sa 


militar at iba pang gawaing kontra- 
produktibo. Lalaki pa ang utang ng 
gubyerno dahil tuluy-tuloy na lu- 
malaki ang depisit sa kalakalan at 
badyet at patuloy ang pangungu- 
tang sa kabila ng mas mabibigat na 
kundisyon. 

Daranas ng mas matinding 
pang-aapi at pagsasamantala ang 
masang manggagawa at magsasaka 
at ang buong bayan. Matutulak si- 
lang maggiit ng mas mabuting ka- 
lagayan sa buhay at paggalang sa 
kanilang mga pambansa at demok- 
ratikong karapatan. Subalit naka- 
takda nang mangayupapa ang rehi- 
men sa mga dikta sa ekonomya ng 
US at mga nagsasamantalang uri at 
malamang na isisi nito sa mga ko- 
munista ang mga suliranin ng bu- 
lok na naghaharing sistema at 
maghasik ito ng terorismo ng esta- 
do. 


AB: Sumasabak ngayon sa propa- 
ganda ang pangkating Arroyo 
upang pagtakpan ang korapsyon, 
malulubhang paglabag sa kara- 
patang-tao at sosyo-ekonomi- 
kong sakit sa pamamagitan ng 
pagpapalabas na umunlad ang 
ekonomya sa ilalim ng kanyang 
paghahari at pananawagan ng re- 
konsilyasyon sa ilalim ng papa- 
sok na rehimeng Aquino. Mala- 
mang na makikipag-unahan din 
ang kampong Arroyo para ilantad 
ang korapsyon sa ilalim ng rehi- 
meng Aquino. Ano ang tsansa ni 
Arroyo na makaalpas din sa pang- 
kasaysayang hatol ng mamama- 
yan katulad ni Estrada sa ilalim 
ng rehimeng Arroyo? 


JMS: Sukdulang lumubha ang eko- 
nomya mula nang magsimula ang 
paghaharing Arroyo noong 2001. 
Walang naganap na industriyalisa- 
syon at reporma sa lupa. Bumaba 
ang tunay na kita ng masang anak- 
pawis at maging ng mga panggit- 
nang saray ng lipunan. Lumala pa 
ang kahirapan. Madaling maipakita 

ang paglubha ng ekonomya sa pag- 
tukoy sa pagtaas ng antas ng utang 
ng gubyerno mula P2.2 trilyon no- 
ong 2001 tungo sa P4.5 trilyon 
ngayon. 

Masamang biro sa mamamayan 
ang pagpapalabas ni Arroyo na 
pag-unlad ng ekonomya ang mala- 
kihang paggastos sa halalan nitong 
unang hati ng 2010. Napakatindi 
at napakalinaw ang riyalidad ng 
paglubha ng ekonomya kaya hindi 
ito basta mapagtatakpan ng pa- 
ngangalandakan ni Arroyo na na- 
paunlad niya ang ekonomya. Pina- 
natili ng mga papet na rehimen na 
atrasado, agraryo at malapyudal 
ang Pilipinas at lagi na nilang pi- 
nalalabas na tunay na pag-unlad 
ng ekonomya ang konsumong tulak 
ng panlabas at lokal na pangungu- 
tang ng estado. 

Inaasahan ko na oras na suma- 
bak sa korapsyon ang rehimeng 
Aquino, ilalantad iyon ni Arroyo at 
kanyang mga tagasunod, maliban 
kung magkasundo ang mga tagasu- 
nod nina Aquino at Arroyo na mag- 
sabwatan para sa kapakinabangan 
nilang lahat sa isang bagong agos 
ng korapsyon. Katulad ng nakara- 
ang magkatunggaling panig ng pa- 
milyang Cojuangco, hindi imposib- 
leng magkabati at magsabwatan 
ang mga pamilyang Arroyo at 
Cojuangco-Aquino. Maaaring hindi 
maganap ang pagpapakulong kay 
Arroyo. Mangyari man ito katulad 
sa kaso ni Estrada, hindi mauubu- 
san ng paraan si Arroyo na makalu- 
sot mula rito. 


AB: Inaasahang lalala ang korap- 
syon at burukrata kapitalismo sa 
ilalim ng rehimeng Aquino sa 
pagbabalik sa poder ng pami- 
lyang Aquino-Cojuangco at ng 
Kamag-anak Inc. Ano sa palagay 
mo ang magiging susing usapin 
at taktika sa paglalantad ng ko- 
rapsyon ng papasok na rehimen? 
Bukod sa mga nabanggit na, ma- 
tutukoy mo ba ang pinakama- 


4 


lalaking kumprador-panginoong 
maylupa at burukrata kapitalista 
na pinakamakikinabang sa ilalim 
ng rehimeng Aquino? 


JMS: Ang pinakamalalaking kum- 
prador-panginoong maylupa at bu- 
rukrata kapitalista na makikina- 
bang sa rehimeng Aquino ay kina- 
bibilangan ng nanunumbalik na Ka- 
mag-anak Inc. sa pamumuno ni Jo- 
se “Peping” Cojuangco at ang dam- 
buhalang negosyo ni Eduardo 
“Danding” Cojuangco Jr. at lahat 
ng iba pang hari ng negosyo sa Ma- 
kati Business Club na nag-ambag 
ng malaki sa pondong pangampa- 
nya ni Aquino katulad ng mga Aya- 
la, Lopez, Razon at Pangilinan. 

Halatang kulang ang listahan 
ng mga nag-ambag at halagang 
iniambag sa pondong pangampa- 
nya ni Aquino. Nagsisinungaling si 
Aquino sa pagsasabing mahigit 
P400 milyon lamang ang ginastos 
niya at ang nag-ambag sa kanya ay 
iyon lamang kabilang sa hayag na 
listahan. Sa simula pa lamang, na- 
lalantad na ang kawalan niya ng 
integridad at kredibilidad. Malinaw 
na nasa landas siya ng panlilinlang 
at panloloko sa mga tao. Malinaw 
ito gaano man ibando ng mga pa- 
yaso at sipsip na siya ay malinis. 

Nangunguna sa mga pamilyang 
kumprador-panginoong lupa na na- 
sa katayuang makinabang sa rehi- 
meng Aquino ang dalawang panig 
ng pamilyang Cojuangco, na dati'y 
nagtutunggali ngunit ngayo'y nag- 
tutulungan para lalong magpaya- 
man sa pamamagitan ng katiwali- 
an. Mula simula ng rehimeng Aqui- 
no, nakatakda nang makalusot si 
Danding Cojuangco sa lahat ng 
paghahabol ng gubyerno sa ka- 
nyang nakaw na yaman na tuwiran 
niyang naipon pati na iyong i- 
pinangalan sa kanya ng pasistang 
diktador na si Marcos. Hindi ba't 
napakalaking korapsyon nito na 
harap-harapang ginagawa? 

Lilipas muna ang ilang panahon 


bago lumitaw ang mas iskandalo- 
song mga kaso ng korapsyon sa ila- 
lim ng rehimeng Aquino na magpa- 
paalingasaw sa rehimen. Nagsisi- 
nungaling si Noynoy nang sabihin 
niya noong kampanya na malulutas 
niya ang kahirapan sa pamamagi- 
tan ng pagsugpo o pagbawas sa 
korapsyon. Ang korapsyon at kahi- 
rapan ay likas sa malakolonyal at 
malapyudal na sistemang nais ni- 
yang panatilihin. Ang dayuhang 
monopolyo kapitalismo, lokal na 
pyudalismo at burukrata kapitalis- 
mo ang nasa ugat ng kahirapan at 
korapsyon. Hindi ito mapagtatak- 
pan ng kahit anong kalokohan ng 
sinumang reaksyunaryong pulitiko. 

Kahit pagbigyan muna si Noy- 
noy Aquino na patunayan ang sari- 
li, dapat magpalakas nang sapat 
ang kilusang masa para maitulak 
nito ang rehimeng ipaaresto at ipa- 
kulong sina Arroyo at ang mga na- 
ngunguna niyang kriminal na kasa- 
pakat at bawiin ang nakaw na ya- 
man ng mga Marcos at malalaki ni- 
yang kroni tulad nina Eduardo 
Cojuangco, Lucio Tan, Jose Campos 
at iba pa. Dapat ding magpakatalas 
ang mga progresibong pwersa sa 
pagtukoy, pagtuligsa at pagkilos 
laban sa mga bagong kaso ng ko- 
rapsyon na magaganap sa ilalim ng 
rehimeng Aquino. 

Ang mamamayan at ang mala- 
wak na mga pwersang oposisyon ay 
dapat maging mapagbantay at mi- 
litante sa mga isyung tulad ng na- 
banggit na nakaw na yaman sa 
nagdaang mga rehimen. May mga 
higante ring kaso ng di pagbaba- 
yad ng buwis, ismagling at iba 
pang mayor na krimeng ekonomiko. 
May mga dati nang kaso at magka- 
karoon ng mga bagong kaso kaug- 
nay ng pamimigay ni Noynoy Aqui- 
no ng malalaking kontrata at pribi- 
lehiyo sa kanyang mga kamag- 
anak, kaibigan at iba pang nag-am- 
bag sa kanyang pondong pangam- 
panya. 

Hindi dapat maglubay sa pana- 

naliksik sa datos at batas upang 
maarmasan nang husto ang mga 
pwersang oposisyon at ang kilu- 
sang masa sa paglalantad at pagla- 
ban sa korapsyon. May mga organi- 
sasyon sa pananaliksik, mga orga- 
nisasyon ng mga abugado at iba 
pang organisasyong sibiko na nag- 
tutuon sa mabuting pamamahala at 
korapsyon. Dapat silang mahimok 
na magbigay ng datos at sumupor- 
ta sa kilusang masa. Talagang da- 
pat makibaka ang kilusang masa 
para sa pambansang paglaya at de- 
mokrasya laban sa mga imperyalis- 
ta, lokal na naghaharing uri at ma- 
lalaking burukrata na silang may 
pananagutan sa korapsyon at pag- 
hihirap ng mamamayan. 


AB: Ang usapin ng reporma sa lu- 
pa ay isa sa mga kritikal na kata- 
nungang patuloy na kakaharapin 
ng papasok na rehimeng Aquino, 
yayamang si Aquino ay kabilang 
sa asenderong angkang Aquino- 
Cojuangco ng Hacienda Luisita. 
Anu-ano ang pwedeng gawin ni 
Aquino sa pagharap sa malawak 
na sigaw para sa reporma sa lupa, 
kabilang ang sa Hacienda Luisi- 
ta? Anu-ano ang maaaring asa- 
han kaugnay ng pagsusulong ng 
kilusang magbubukid na nakiki- 
baka para sa tunay na reporma sa 
lupa? 


JMS: Nilinaw ni Noynoy Aquino na 
walang magaganap na reporma sa 
lupa sa Hacienda Luisita hanggang 
2014. Gusto niyang ipagpatuloy 
ang panlolokong stock distribution 
option. Halata namang sang-ayon 
siya sa iskema ng kanyang pamilya 
na gamitin ang susunod na apat na 
taon upang itali ang Hacienda Lui- 
sita Inc. sa mga utang at iba pang 
obligasyon sa ibang mga korpora- 
syong Cojuangco, baguhin ang kla- 
sipikasyon ng bahagi ng asyenda at 
ilipat iyon sa ibang korporasyong 
Cojuangco, patalsikin lahat o kara- 
mihan ng mga manggagawang bu- 

kid at kasama na dating sumang- 
ayon sa stock distribution option at 
bilhin ang maliliit na sapi ng mati- 
tira pang mga manggagawang bu- 
kid. 

Nais ni Noynoy Aquino na iba- 
sura ang desisyon ng Agrarian Re- 
form Council sa ilalim ni Arroyo na 
nagwaksi sa stock distribution op- 
tion at nag-uutos na ipailalim sa 
reporma sa lupa ang Hacienda Lui- 
sita. Binabraso rin niya ang Korte 
Suprema upang mapalambot ang 
mga hinirang ni Arroyo para puma- 
yag na itaguyod ang iskemang SDO. 
Ipinapakita ng pusisyon ni Aquino 
sa usapin ng reporma sa lupa at 
ng masaker sa Hacienda Luisita 
na wala siyang interes sa tunay 
at lubusang reporma sa lupa sa 
kanyang bakuran o saanpaman. 

Nais ni Aquino na panatili- 
hin ang CARP-ER upang mapa- 
hintulutan ang mga panginoong 
maylupa na silang magpasya sa 
pagbebenta ng kanilang mga lu- 
pa at makaiwas sa reporma sa 
lupa sa paggigiit ng mainam na 
presyo sa pamilihan para sa kani- 
lang lupa, pagpapalit ng klasipi- 
kasyon ng lupa upang di masak- 
law ng reporma sa lupa at 
paggamit ng stock distribu- 
tion option upang linlangin 
ang mga walang lupang 
magsasaka. B8 Pinakamala-j 
mang na papayag si Aquino 
sa itinutulak ng US na pata- 
karan ng pang-aagaw ng lu- 
pa ng mga korporasyong 
multinasyunal. Hindi mag- 
lalaon at titindig at susu- 
long ang kilusang magbu- 
bukid upang igiit ang tunay 
at masaklaw na reporma sa 


lupa. 
Labis na pinahihirapan ang mga 
walang lupang magsasaka ng papa- 
lubhang kalagayang panlipunan at 
pang-ekonomya. Wala silang ibang 
masusulingan kundi ang makibaka 
para sa lupa. 


AB: Paano mo ilalarawan ang mga 


sosyal demokrata at iba pang hu- 
wad na progresibo at repormis- 
tang grupo na aktibo sa kampa- 
nya ni Aquino? Gaano sila maka- 
iimpluwensya sa papasok na re- 
himeng Aquino? Ano ang nakiki- 
ta mong papel na gagampanan 
nila? 


JMS: Ang mga sosyal demokrata at 
iba pang huwad na progresibo at 
repormistang grupo na naging akti- 
bo sa kampanya ni Aquino ay mga 
espesyal na ahente ng kontra-rebo- 
lusyonaryong estado at nagsasaga- 
wa ng maruming propaganda para 
sa pinakamasasahol 
na  reaksyunaryo. 
| Noong kampanya sa 
eleksyon, nagtuon 
sila sa Red-baiting 
o malisyosong pag- 
uugnay sa mga ko- 
munista sa dala- 
wang kandidato ng 
Makabayan sa Se- 
nado at iba pang 
progresibong grupo sa 
party-list. Kumilos sila 
kasabay ng kanilang 
mga militar na katu- 
wang sa saywar. 

Ang pinakama- 
kapangyarihang 
mga bahagi ng rehi- 
meng Aquino ay ang mga 
mukhang pera sa pami- 
lyang Cojuangco at Aquino 

na nagpapatakbo ng mga 
negosyo at ang kanilang 
mga paborito sa mga nego- 
syante at mga nangungu- 
nang upisyal sa militar at 
pulisya. Kumpara sa mga 
ito, pipitsugin ang mga sosyal de- 
mokrata o kleriko-pasista at iba 
pang espesyal na ahenteng anti- 
komunista subalit gagampan sila 
ng mayor na papel sa pagpapatuloy 
ng kanilang Red-baiting at anti-ko- 
munistang mga gawain. Isinusuk- 
sok sila sa mga upisina ng istap ng 
presidente, press office, edukasyon, 

pinansya, pambansang seguridad 
at sa umano'y prosesong pangkapa- 
yapaan. 


AB: Ang pasistang karahasan at 
mga paglabag sa karapatang-tao 
na ginawa ng rehimeng Aquino sa 
ilalim ng Oplan Bantay Laya 1 at 
2 ay nagbunsod ng pagtuligsa sa 
loob ng bansa at buong daigdig. 
Anu-ano ang pwedeng gawin ni 
Aquino kaugnay ng hinihinging 
katarungan ng mga biktima ng 
pasistang karahasan at pag-iim- 
bestiga at pag-uusig sa mga kaso 
ng paglabag sa karapatang-tao sa 
ilalim ng rehimeng Arroyo? 


JMS: Ang bigat ng malawakang 
pagtuligsa sa loob at labas ng 
bansa sa mga paglabag sa karapat- 
ang-tao sa ilalim ng rehimeng 
Arroyo ay dapat timbangin ng 
papasok na rehimeng Aquino at 
magtulak dito na iutos ang kag- 
yat na pagpapalaya ng lahat ng 
detenidong pulitikal at im- 
bestigahan, usigin, litisin 
at parusahan ang mga 
lumabag sa karapat- 
ang-tao, mula kay 
Arroyo pababa. Su-y 
balit kahit si Philip 
Alston ay nagpahay- 
ag ng pagdududa na f 
maglalakas-loob ang H 
bagong rehimen na UP 
kumilos laban sa ka- 
nila at harapin ang 
posibilidad na mawala 
ang suporta ng militar at pulisya. 
Sa karanasan ay madaling na- 
gawa ni Cory Aquino na ipag-utos 
ang pagpapalaya sa lahat ng dete- 
nidong pulitikal noong 1986 ngu- 
nit hindi siya nangahas na habulin 
ang mga lumabag sa karapatang- 
tao sa ilalim ng diktadurang Mar- 
cos. Naobliga ang mga biktima na 
sa mga korte sa US isampa ang ka- 
nilang reklamo. Nabigo si Cory 
Aquino na ipaparusa ang mga pu- 
matay sa kanya mismong asawa. 

Ngayon, nakipagbati na si Noynoy 
Aquino kay Eduardo Cojuangco na 
dating itinuturing na kakutsaba ni 
Marcos sa pagpapapatay kay Ninoy 
Aquino. 

Si Noynoy Aquino mismo'y ma- 
lamang na hindi pabor na habulin 
ang mga lumabag sa karapatang- 
tao sa ilalim ng rehimeng Arroyo 
dahil sa nakikitang pagkakasangkot 
niya sa masaker sa Hacienda Luisi- 
ta at mga kasunod na pagpatay sa 
Tarlac. Tulad ng kanyang yumaong 
ina, si Aquino ay pinapayuhan na 
naman ng mga operatiba ng US na 
magtuon sa armadong kontra-rebo- 
lusyon sa halip na panagutin ang 
militar at pulisya sa mga paglabag 
sa karapatang-tao. 
Si Aquino mismo ay 
nagsimula nang 
umatras sa nauna 
niyang pangako 
na patitigilin at 
parurusahan ang 

mga lumabag sa 
karapatang-tao 
kahit patuloy si- 
yang nagkukunwaring 
nagtataguyod sa 
demokrasya at 
nagdedeklarang 
ipaglalaban ang kara- 
patan ng kanyang mga 
katunggali. 

Mahalaga para sa mga 
organisasyong nagtataguy- 
od sa karapatang-tao, 
mga grupo ng abugado at 
iba pang propesyunal, 
mga organisasyong relihiyoso at sa 
malawak na masa ng sambayanan 
na magpunyagi sa kampanya laban 
sa mga paglabag sa karapatang-tao 
at igiit ang pagpaparusa sa mga lu- 
mabag sa karapatang-tao, hang- 
gang sa antas ng mga may com- 
mand responsibility. Kung may ga- 
yong kampanya, may tsansang ma- 
tamo ang isang antas ng kataru- 
ngan o maibsan ang mga paglabag 
sa karapatang-tao. Ngunit kung 
hindi magkakaroon ng gayong kam- 

panya, lalong maglalakas-loob ang 
mga lumalabag sa karapatang-tao 
na gawin ang kanilang mga kasuk- 
lam-suklam na krimen. 


AB: Aasahan ba nating susupor- 
tahan ng papasok na rehimeng 
Aquino ang matagal nang kahi- 
lingan para sa bayad-pinsala ng 
mga biktima ng paglabag sa ka- 
rapatang-tao noon pang panahon 
ng diktadurang Marcos? 


JMS: Di hamak sanang mas madali 
para kay Noynoy Aquino na supor- 
tahan at pagbigyan ang kahilingan 
para sa bayad-pinsala ng mga bik- 
tima ng karapatang-tao sa ilalim 
ng diktadurang Marcos. Kaya ni- 
yang sumimpatya sa mga biktima 
dahil biktima rin siya, ang kanyang 
mga magulang at ang buo niyang 
pamilya. Hinusgahan ng mga korte 
sa US ang kaso laban sa mga Mar- 
cos at tinukoy nito ang mga bikti- 
mang dapat bayaran ng danyos. 
Dapat munang magkaroon ng 
hakbang para bayaran ang mga be- 
nepisaryo ng hatol ng korte ng US 
bago magkaroon ng isa pang hak- 
bang para bayaran ang iba pang 
biktimang hindi saklaw ng nasa- 
bing hatol. Kung hindi, taun-taong 
magpapatuloy ang pagtangging 
ibigay ang bayad-pinsala sa malili- 
naw na benepisaryo at pagkuku- 
tyang sila'y sakim para lamang big- 
yang-matwid ang umano'y layuning 
maidaan sa isang batas ang pagba- 
bayad-pinsala sa lahat ng biktima 
ng karapatang-tao, kabilang yaong 
mga hindi sumama sa kaso sa US 
laban sa propyedad ni Marcos. 
Idagdag pa na ang pagbaba- 
yad-pinsala sa mga biktima ng 
paglabag sa karapatang-tao alinsu- 
nod sa hatol ng korte sa US ay na- 
kasaad sa GRP-NDFP Comprehen- 
sive Agreement on Respect for Hu- 
man Rights and International Hu- 
manitarian Law (CARHRIHL). Dapat 
ipaalala sa rehimeng Aquino na 
hindi kailanman magkakaroon ng 

pinal na kasunduaang 
pangkapayapaan kung 
hindi tutugunan ang 
sigaw para sa bayad- 
pinsala sa mga bikti- 
ma ng paglabag sa 
karapatang-tao sa ila- 
lim ng rehimeng Mar- 
Cos. ; 
AB: Magpa- 
patupad kaya si F 
Aquino ng progra- 
mang katulad ng 
OBL o mas malala pa 
sa pagharap nito sa 
sumusulong na digmang bayan? 


JMS: May malilinaw na pa- 
latandaang si Aquino ay tumatali- 
ma sa US Counterinsurgency Guide 
at ipagpapatuloy niya ang Oplan 
Bantay Laya sa ibang pangalan. Sa 
isang talumpati hinggil sa kapaya- 
paan at seguridad sa harap ng mga 
dayuhang mamamahayag noong 
Abril 22, hindi niya tinukoy ang ka- 
halagahan at pangangailangan pa- 
ra sa usapang pangkapayapaan bi- 
lang paraan ng pagharap sa mga 
ugat ng armadong tunggalian at 
pagbubuo ng mga kasunduan sa 
mga repormang panlipunan, pang- 
ekonomya at pampulitika para ila- 
tag ang salalayan para sa makata- 
rungang kapayapaan. 

Inulit niya ang linya ng US Co- 
unterinsurgency Guide na ang rebo- 
lusyonaryong kilusan ay kayang du- 
rugin, lamunin o pawalang-saysay 
ng reaksyunaryong gubyerno kung 
kikilos ito nang episyente kahit 
wala nang usapang pangkapayapa- 
an. Sa gayong konteksto, nagharap 
siya ng apat na panuntunan: mabu- 
ting pamamahala, paghahatid ng 
mga serbisyo, pagkukumpuni at 
pagpapaunlad ng ekonomya at mga 
repormang panseguridad. Ang ma- 
linaw na ipinahihiwatig ay maaari 
niyang balewalain ang lahat ng ka- 
hilingan para sa usapang pangka- 
payapaan hangga't tumatalima siya 
sa mga panuntunang ito. 

Si Aquino ay pinili ng US bilang 
bagong pinunong papet dahil naki- 
kitang kiling siya sa paggamit ng 
karahasan laban sa masang anak- 
pawis at mga sumusuporta sa kani- 
la gaya ng nangyari sa masaker sa 
Hacienda Luisita at mga sumunod 
na pagpatay sa Tarlac. Bukambibig 
na niya ang nilalaman ng US Coun- 
terinsurgency Guide at tinitiyak na 
niya sa mga taga-US at Pilipino na 
nangangasiwa sa kanya na pahihin- 
tulutan niya ang pagrepaso sa Visi- 
ting Forces Agreement para lamang 
pagbigyan ang kahilingan ng ilang 
senador, pahintulutan ang ilang 
adyasment pero panatilihing buo 
ang kasunduan at bigyan pa ng li- 
gal na salalayan ang mapanghima- 
sok na presensya at pagpasok ng 
karagdagang pwersang militar ng 
US. 


AB: Ayon sa peace panel ng NDFP, 
bukas ito sa muling pagpapatu- 
loy ng usapang pangkapayapaan 
sa GRP sa ilalim ng rehimeng 
Aquino. Ano ang masasabi mong 
mga kundisyon at pwedeng asa- 
han sa usapan? 


JMS: Sa pagpapahayag nito ng ka- 
handaang muling ipagpatuloy ang 
usapang pangkapayapaan sa GRP, 
inilinaw ng NDFP na dapat muling 
pagtibayin, sundin at isulong ng 
dalawang panig ang The Hague Jo- 
int Declaration, ang Joint Agree- 


ment on Safety and Immu- 
nity Guarantees, ang Joint 
Agreement on the Sequence, 
Formation and (Operationa- 
lization of the Reciprocal 
Working Committees, ang 
Comprehensive Agreement 
on Respect for Human Rights 
and International Humanita- 
| rian Law at iba pang kasun- 
duan. Walang anumang iti- 
natakdang paunang kundi- 
syon. Susundin lamang ng 
dalawang panig ang mga 
umiiral nang kasunduan. 

Wala pang seryosong paunang 
paabot ang GRP sa NDFP. Maaaring 
hindi na muling maipagpatuloy o 
maaantala nang matagal ang usa- 
pang pangkapayapaan ng GRP at 
NDFP kung susunod si Aquino sa 
mga utos ng US kaugnay ng usa- 
pang pangkapayaaan at hahayaan 
niyang kontrolin ng mga bobong 
militar at mga kleriko-pasista ang 
panig ng GRP sa usapan katulad 
noong panahon ni Arroyo. Tulad ng 
dati, baka ang tanging interes ng 
GRP ay lumikha ng ilusyon ng usa- 
pang pangkapayapaang GRP-NDFP 
para magsilbing kaunting palabok 
sa pinag-iibayong malulupit na 
kampanyang panunupil ng militar 
na may kalakip na huwad na mga 
lokal na usapang pangkapayaaan 
at huwad na programa para sa pan- 
lipunang integrasyon. 


AB: Noong nakaraan, ano ang 
mga naging hadlang sa pagpa- 
patuloy ng usapang GRP-NDFP? 
Bakit may gayong mga hadlang? 


JMS: Una, banggitin ko lang na 
malaki na sana ang iniabante ng 
usapang pangkapayaaan mula pa 
noon kung sinunod ng GRP ang 
The Hague Joint Declaration at 
mga sumunod na kasunduan. Na- 
patunayan na ng matagumpay na 
pagbubuo at magkabilang-panig 
na pagtitibay ng CARHRIHL na 
magagawa ng GRP at NDFP na ma- 

kabuo ng komprehensibong kasun- 
duan kung hindi magpipilit ang 
GRP na maglatag ng mga hadlang 
labag sa The Hague Joint Declara- 
tion. 

Sa mahahabang panahon, nag- 
latag ang GRP ng mga hadlang tu- 
lad ng 1) paggigiit na sa Pilipinas 
gawin ang usapang pangkapaya- 
an, 2) paggigiit na sabay-sabay 
na talakayin ang apat na punto sa 
sustantibong adyenda para 
maimaniobrang unahin ang ika- 
apat at panghuling punto ukol sa 
pagtatapos ng mga labanan at 
isaisantabi ang ikalawang adyen- 
da tungkol sa mga repormang pan- 
lipunan at pang-ekonomya at ang 
ikatlong adyenda tungkol sa mga 
repormang pampulitika at pang- 
konstitusyon, 3) paggigiit ng pau- 
nang kundisyong walang taning 
na tigil-putukan, 4) pananatiling 
impormal ang mga pag-uusap 
hanggang handa nang ipormalisa 
ang isang pinal na kasunduan, 5) 
paglilista bilang terorista ng PKP, 
BHB at ng punong konsultant 
pampulitika ng NDFP, 6) ang di le- 
hitimong pagsususpinde sa Joint 
Agreement on Safety and Immu- 
nity Guarantees, at 7) ang pagdu- 
kot, pagtortyur at pagpatay sa 
mga konsultant at istap ng 


NDFP. 

Naging malinaw na ang GRP ay 
pumaloob sa mga bilateral na ka- 
sunduan sa NDFP, hindi para hara- 
pin ang mga ugat ng armadong 
tunggalian at magbuo ng mga ka- 
sunduan para sa mga saligang re- 
porma sa layuning kamtin ang ma- 
katarungang kapayapaan, kundi 
para lamang lumikha ng ilusyon ng 
usapang pangkapayaaan para sa 
sabayang layunin ng panlilinlang 
sa mamamayan at paghahanap ng 
paraan upang pahinain ang rebolu- 
syonaryong kilusan at patindihin 
ang mga kampanyang panunupil ng 
militar laban sa mamamayan at 
mga rebolusyonaryong pwersa. 


AB: Ang magkakatunggaling pa- 
milya ng mga Aquino at Marcos 
ay tila masaya nang namumuhay 
nang magkasama sa munting pa- 
raiso ng malalaking kumprador 
at panginoong maylupa sa Pilipi- 
nas. Ang magkalabang sangay ng 
pamilyang Cojuangco ay nagka- 
bati na rin at magkasamang 
nakapusisyon para pagsamanta- 
lahan ang mamamayang Pilipino. 
Ano ang tugon mo sa kanila ka- 
pag inaatake ka nila at 
ng kanilang mga propa- 
gandista na ang iyong 
distyero ay sariling pasya 
lamang at nagpapakasa- 
rap ka sa ibang ban- 
sa? Ano ang tugon 
mo sakaling kun- 
wa'y imbitahan o ha- 
munin kang umuwi 
ni Noynoy Aquino 
mismo o ng sinuman sa 
mga mayor niyang utusan 
at manawagan din sila sa 
NDFP negotiating panel na 
sa Pilipinas idaos ang 
pormal na usapang pang- 
kapayaaan? 


JMS: Hindi makatarungan 
para sa reaksyunaryong 


masmidya na basta-basta akong 
ilarawan na nagdistyero ng sarili. 
Alam ng publiko na noong 1988, 
kinansela ni Cory Aquino ang pa- 
saporte ko upang obligahin akong 
umuwi at ipaaresto sa militar sa 
paliparan sa Maynila. Subalit nag- 
aplay ako ng political asylum. Mu- 
la noon, napwersa akong madis- 
tyero at kinilala bilang isang poli- 
tical refugee. 

Ang mayayaman at makapa- 
ngyarihang mga Aquino, Coju- 
angco, Arroyo at Marcos at ang ka- 
nilang mga propagandista ay hindi 
mas mabuti kaysa sa akin dahil la- 
mang sila'y nasa Pilipinas. Sila'y 
mga kriminal na responsable at 
may pananagutan sa pagsasaman- 
tala at pang-aapi. Nasa Pilipinas 
sila para pagsamantalahan at api- 
hin ang mamamayang Pilipino. 
Pinananatili ako sa labas ng bansa 
ng mapagsamantalang uri ng mala- 
laking kumprador-panginoong 
maylupa-burukrata at ng kanilang 
mga utusang militar at pulis at pa- 
lagi silang nagbabantay sa aking 
pagbabalik upang magawan ako ng 
masama. 

Kahit nasa ibang bansa, target 
ako ng lahat ng uri ng atake ng 
mga naghahari sa US at Pilipinas. 
Kumilos sila upang hadlangan ang 
aking asylum, tuluy-tuloy na siraan 
ako sa burges na midya, gawing 
target ng asasinasyon, ilagay sa 
talaan ng mga terorista, hadla- 
ngang makapaghanapbuhay, pag- 
kaitan ng suportang panlipunan, 
arestuhin at ikulong sa gawa-ga- 
wang mga kaso ng pagpatay at tu- 
luy-tuloy na ipataw sa akin ang 
iba't ibang uri ng panggigipit at 
pagbabawal hanggang ngayon, ka- 
hit matapos ang mga desisyon ng 
mga korte ng The Netherlands at 
European Union na nagbabasura sa 
mga huwad na kaso ng pagpatay at 
terorismo laban sa akin. Mayroon 
bang nasa hustong isip na magsa- 
sabing nakapagpapasarap ako ka- 

tulad ng labis na pagpapakasarap 
ng mga lumalaban at tumutuligsa 
sa akin? 

Makasisiguro kang hindi intere- 
sado ang rehimeng Aquino sa mu- 
ling pagsisimula ng pormal na usa- 
pang pangkapayaan oras na gami- 
tin nito ang taktika ng pagpapau- 
wi sa akin at sa NDFP negotiating 
panel para sa Pilipinas idaos ang 
usapang pangkapayaaan. Ang ga- 
nitong taktika ay taliwas sa Joint 
Agreement on Safety and Immu- 
nity Guarantees na nagtatakda ng 
nyutral na lugar sa ibang bansa pa- 
ra sa negosasyon. Isa iyong takti- 
ka para maisailalim ang mga nasa 
panel, konsultant at istap ng NDFP 
sa paniniktik ng militar at malao'y 
madugong panunupil katulad ng 
nangyari noong pana- 
hon ni Cory Aquino no- 
ong 1986 at 1987. 

Ang usapang pangka- 
payapaan kahit sa kana- 
yunan ay hindi katang- | 
gap-tanggap sa NDFP da- 
hil kakailanganin niyon 
ng malakihang pagpapa- 
kilos ng pwersa ng magk- 
abilang panig at dahil sa 
peligro ng pananabotahe 
ng sinumang tutol sa usa- 
pang pangkapayapaan at 
dahil magiging bulnerable 
ang mga rebolusyona- 
ryong pwersa sa paniniktik 
gamit ang mga drone, GPS, pag- 
monitor sa elektronikong komuni- 
kasyon, thermal heat sensing, night 
vision goggles at iba pang kagami- 
tan. Alam na alam na ng NDFP ang 
layuning militar ng GRP sa hang- 
arin nitong idaos ang usapang 
pangkapayaan sa Pilipinas. 


AB: Umaasa ka ba na magagawa 
ng PKP na ibayong paunlarin ang 
pakikidigmang gerilya at isulong 
ang digmang bayan mula sa yug- 
to ng estratehikong depensiba 
tungo sa yugto ng estratehikong 
pagkapatas sa susunod na li- 

mang taon sa ilalim ng rehimeng 
US-Aquino? Ano ang magagawa 
ng Partido at rebolusyonaryong 
kilusan sa ilalim ng bagong sit- 
wasyon at sa mga larangan ng 
gawain na kailangan ng partiku- 
lar na pagdidiin? 


JMS:Higit na mahalaga sa aking 
optimismo sa anupamang bagay 
ang malinaw na pampublikong mga 
pahayag ng Partido Komunista ng 
Pilipinas hinggil sa mga kongkre- 
tong kundisyon, rekisitong pampu- 
litika at estratehiya at taktika sa 
planong pabilisin ang pagpapaun- 
lad ng pakikidigmang gerilya at 
pagsulong mula sa estratehikong 
depensiba patungong estratehi- 
kong pagkapatas sa digmang ba- 


yan. 

Tinukoy ng PKP ang tuluy-tuloy 
na paglala ng sosyo-ekonomiko at 
pampulitikang krisis ng lokal na 
naghaharing sistema gayundin ng 
pandaigdigang sistemang kapita- 
lista bilang pinakamahalagang ob- 
hetibong kundisyon para sa pagsu- 
sulong ng digmang bayan. Ang 
masang anakpawis ng mga mang- 
gagawa at magsasaka at ang mga 
nasa panggitnang saray ay duma- 
ranas ng pinakamasasamang anyo 
ng pagsasamantala at pang-aapi. 


At ang laganap na diskuntentong 
panlipunan ay nagtutulak ng iba't 
ibang anyo ng malawakang pagla- 
ban ng mamamayan. 

Kabilang sa mga pampulitikang 
rekisito ang pagpukaw, pag-orga- 
nisa at pagpapakilos sa masa alin- 
sunod sa pangkalahatang linya ng 
pambansang paglaya at demokra- 
sya sa pamamagitan ng estratehi- 
kong linya ng digmang bayan. Ipi- 
nagpapalagay ko na may depini- 
dong mga ideya ang PKP hinggil sa 
pagpapalawak ng iba't ibang anyo 
ng mga lihim na organisasyong 
masa sa mga larangang gerilya at 
sa kilusang lihim sa kalunsuran. 
Ipinagpapalagay ko rin na ikinalu- 
lugod at hinihikayat nito ang mga 
organisasyong masa at iba pang 
progresibong pormasyong nakaba- 
se sa kalunsuran. 

Sa nagdaang mensahe nito sa 

anibersaryo ng Bagong 

Hukbong Bayan, na- 

nanawagan ang Ko- 

mite Sentral ng PKP 

sa Bagong Hukbong Ba- 
yan na paigtingin ang 
mga taktikal na opensiba 
upang umagaw ng mas 
maraming armas at buu- 
in ang mas maraming yu- 
nit ng BHB at karagda- 
gang mga larangang geri- 
lya, na tumbasan ang 
mga taktikang anihilatibo 
ng mga taktikang atritibo 
upang lalong pahinain ang ka- 
away, bigyang-daan ang pagtatayo 
ng mga organo ng kapangyarihang 
pampulitika at mga organisasyong 
masa sa mga larangang gerilya, sa- 
nayin ang mga milisyang bayan at 
yunit sa pagtatanggol-sa-sarili bi- 
lang mga pandagdag na pwersa at 
suportahan ang paglulunsad ng re- 
porma sa lupa at iba pang kampa- 
nyang masa para sa pakinabang ng 
mamamayan. Ang lahat ng ito'y 
nagpapakita ng maaliwalas na ki- 
nabukasan para sa rebolusyonar- 
yong kilusan ng mamamayan. WŒ 

Kasalukuyang mga usapin at haharapin 
kaugnay ng rehimeng Aquino 


Panayam kay Prof. Jose Maria Sison, 
Tagapangulong Tagapagtatag ng Partido Komunista 
ng Pilipinas at Punong Pampulitikang Konsultant 
ng National Democratic Front 


Ang Bayan (AB): Maaari mo bang ilarawan nang 
maiksi ang naging kondukta at resulta ng nagdaang 
reaksyunaryong eleksyon? Paano mo ilalarawan ang 
pananalo ni Benigno Aquino III sa halalan? Ano 
ang papel na ginampanan ng imperyalistang US at 
iba pang susing pwersa at paano nito maaapektu- 
han ang papasok na rehimeng Aquino? 


Jose Ma. Sison (JMS): Sa kabuuan, nangibabaw sa 
eleksyong 2010 ang mga pampulitikang lider, kandida- 
to, partido at koalisyon ng mga lokal na nagsasaman- 
talang uring malalaking kumprador at panginoong 
maylupa. May tuwirang kontrol ang US sa automated 
electoral system at tiniyak nitong mahahalal si Noynoy 
Aquino sa pamamagitan ng electronic pre-program- 
ming. Naglaan ang pinakamalalaking negosyanteng 
Amerikano at lokal na negosyante sa Makati Business 
Club ng dambuhalang pondong pangampanya para sa 
kanya. Bunga nito, magsisilbi ang rehimeng Aquino sa 
interes ng US at mga lokal na malalaking kumprador- 
panginoong maylupa imbes na sa interes ng mamama- 
yang Pilipino. 


AB: Ano sa palagay mo ang magiging pangunahing 
pagkakaiba ng uupong rehimeng Aquino at ng pa- 
palabas na rehimeng Arroyo? Ano ang magiging 
pagkakapareho? Ano sa palagay mo ang tatampok 
sa susunod na anim na taon sa ilalim ng rehimeng 
Aquino? 


JMS: Sa simula, susubukan ng rehimeng Aquino na 
ibahin ang hitsura nito sa rehimeng Arroyo at mag- 


aasta ito sa pamamagitan ng tusong propaganda sa 
burges na midya sa Pilipinas, US at mundo na ito ay 
mas demokratiko kaysa sinundang rehimen. Subalit sa 
esensya'y magiging pagpapatuloy lamang ito ng rehi- 
meng Arroyo sa usapin ng pangangayupapa sa pang- 
ekonomyang patakarang neoliberal na globalisasyon 
ng US at sa patakarang tinaguriang anti-terorismo at 
counterinsurgency ng US, na inilalahad ng Counterin- 
surgency Guide at nagkukumbina ng interbensyong 
militar ng US at terorismo ng estado. 

Tulad ng rehimeng Arroyo, ang rehimeng Aquino 
ay nakatakdang maging papet na rehimen ng US, ko- 
rap at malupit. Sa susunod na anim na taon, sisidhi 
ang sosyo-ekonomikong pagdurusa ng mamamayan. 
Ang mga reaksyunaryo mismo ay lalong 
magkakawatak-watak laban sa isa't isa. Lalong mag- 
iging malubha at sistematiko ang mga paglabag sa ka- 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


